open-index/open-wikipedia-markdown huggingface dataset:
Nevada (trieda lodí)

**Trieda Nevada** bola trieda bojových lodí USA. Vo vyhrotenej situácii v roku 1913, keď sa dala každú chvíľu očakávať vojna na európskom kontinente, sa novovzniknutá veľmoc Japonsko rozhodlo vyzbrojiť svoje námorníctvo novými bojovými loďami odpovedajúcimi najnovším štandardom (dokončovaná trieda Fuso a začínajúca trieda Ise). Ako reakcia na toto zbrojenie vznikla myšlienka, postaviť *triedu Nevada* a triedu Pennsylvania. 

Konštrukčne to bola nová trieda, ktorá vytvorila základy nových tried. Vychádzajúc práve z triedy Nevada. Nadviazovali na ňu štandardné bojové lode medzivojnového obdobia, a to od triedy Pennsylvania, New Mexico, Tennessee až po triedu Colorado.

Boli postavené dve jednotky:
* USS Nevada
* USS Oklahoma

V súlade so zaužívanými postupmi boli jednotky triedy pomenované po spolkových štátoch USA, Nevada a Oklahoma.

Trieda mala jednotky s výtlakom 31 700 ton. Hlavná výzbroj pozostávala z kalibru 356 mm, a to v štyroch vežiach, prvá a štvrtá po tri hlavne, druhá a tretia po dve. Sekundárna výzbroj pozostávala z 20 diel kalibru 127 mm, umiestnených v kazematách po bokoch lodí. Vtedy štandardne používané kazematy, sa neskôr ukázali ako krok späť, pretože výzbroj v nich bola použiteľná len na pokojnom mori.

## Referencie

## Pozri aj
* Zoznam tried bojových lodí

## Iné projekty
.

## Externé odkazy
* Stránka o bojovej lodi Nevada. 


Nevada
Belehradská ulica (Košice)

**Belehradská ulica**, pomenovaná podľa hlavného mesta Srbska, leží v Košiciach v mestskej časti Sídlisko Ťahanovce v okrese Košice I. Ulica vznikla v roku 1987. Autobusová zastávka MHD "Belehradská" sa nachádza pri križovatke s Ázijskou triedou.

## Objekty
* Základná škola Belehradská 21 (vznik 15. apríl 1991)
* Materská škola Belehradská 6

## Referencie

## Externé odkazy
* Belehradská ulica na mape

Kategória:Ulice v Košiciach
Kategória:Košice – Sídlisko Ťahanovce
Ulica Jána Pavla II. (Košice)

**Ulica Jána Pavla II.** leží v mestskej časti Sídlisko KVP v okrese Košice II. Nachádza sa tu konečná zastávka nasledujúcich liniek MHD: 19, 34, 54, a 71. Ulica vznikla v roku 1987. Pôvodne niesla názov Lechkého ulica, k 22. máju 2007 bola pomenovaná podľa pápeža Jána Pavla II..

## Objekty
* Kláštor rádu bosých karmelitánok
* Základná škola Lechkého
* Poliklinika ProCare

## Vývoj názvu ulice
* 1987 - 22. máj 2007: Lechkého ulica
* 22. máj 2007 - dodnes: Ulica Jána Pavla II.

## Referencie

Kategória:Ulice v Košiciach
Celtic Park

**Celtic Park** je futbalový štadión v oblasti Parkhead v škótskom meste Glasgow. V *Celtic Parku* hrá svoje domáce zápasy jeden z najslávnejších škótskych klubov Celtic Glasgow. Štadión má kapacitu 60 832 divákov (všetky miesta sú na sedenie) a je tak druhým najväčším futbalovým štadiónom v Škótsku a druhým najväčším klubovým štadiónom na britských ostrovoch (po Old Trafford). *Celtic Park* je známy tiež pod názvom Parkhead a fanúšikmi Celticu je prezývaný Raj. 

Počas 90-tych rokov, kedy bol renovovaný škótsky národný štadión Hampden Park, hostil *Celtic Park* niekoľko pohárových finále a zápasov škótskeho národného tímu. Podľa prieskumu stanice BBC, ktorý sa konal v roku 2002, je *Celtic Park* vôbec najpopulárnejším športovým štadiónom v Spojenom kráľovstve. Štadión sa nachádza 3 km východne od centra mesta.

## Iné projekty

Kategória:Šport v Glasgowe
Kategória:Futbalové štadióny v Škótsku
Kategória:Architektúra z 1892
Kategória:Stavby v Glasgowe
Teplica (prítok Bodvy)

**Teplica** je potok v regióne Turňa, v západnej časti okresu Košice-okolie. Je to pravostranný prítok Bodvy, meria 4,9 km a je tokom V. rádu.

## Prameň
Pramení v Slovenskom krase, v podcelku Jasovská planina, južne od kóty 495,8 m v lokalite Teplický les, v nadmorskej výške približne 400 m n. m. 

## Opis toku
Od prameňa tečie spočiatku viac-menej východoseverovýchodným smerom, pričom sa viacnásobne vlní, následne sa stáča na východ a zľava priberá tri prítoky spod masívu Šugova. Ďalej priberá ľavostranný prítok z JZ svahu Šugova (487,6 m n. m.), pri horárni Teplica z tej istej strany prítok z lokality Živánka a koryto sa stáča na východoseverovýchod. Opäť zľava potom priberá prítok z JV svahu Šugova, napája najprv dva malé rybníky, potom aj väčší Jasovský rybník, zľava priberá vedľajšie rameno Bodvy a preteká popri areáli autokempingu na ľavom brehu. Napokon sa stáča juhovýchodným smerom, vteká do Košickej kotliny, do podcelku Medzevská pahorkatina, a južne od centra obce Jasov (priamo pod vrchom (350,1 m n. m.), na ktorom stoja ruiny Jasovského hradu) ústi v nadmorskej výške cca 254 m n. m. do Bodvy.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v Slovenskom krase
Kategória:Vodné toky v Košickej kotline
Kategória:Vodné toky v okrese Košice-okolie
1. obvod (Paríž)

**1. obvod** (), nazývaný **obvod Louvre** () je jeden z 20 obvodov Paríža. Má najväčšiu hustotu zaľudnenia, hoci rozlohou patrí k najmenším. V tomto obvode má najväčšie zastúpenie obchod a správa mesta.

Z veľkej časti sa nachádza na pravom brehu rieky Seina, ale taktiež zaberá západnú časť Île de la Cité. Je to jeden z najstarších parížskych obvodov; ostrov Île de la Cité bol niekdajším srdcom rímskeho mesta Lutécie, ktoré bolo podmanené v roku 52 pred Kr., zatiaľ čo niektoré časti pravého brehu (vrátane Halles) sa datujú do raného stredoveku.

Významné časti obvodu sú Louvre a záhrada Tuileries.

## Geografia
1. obvod je veľmi malý s rozlohou iba .

## Demografia
Najvyšší počet obyvateľov mal 1. obvod pred rokom 1861, v čase svojho vzniku v rámci reorganizácie Paríža v roku 1860. V roku 1999 mal 16 888 obyvateľov a 63 056 pracovných miest, čo ho robí jedným z najaktívnejším miest pre obchod po druhom, ôsmom a deviatom obvode.

### Počet obyvateľov v rokoch 1861 – 1999

## Štvrte
Každý z 20 parížskych obvodov je rozdelený na štyri štvrte (*quartiers*). Tabuľka obsahuje zoznam štvrtí 1. obvodu:

*Tabuľka obsahuje údaje zo sčítania ľudu z roku 1999

Podľa oficiálneho číslovania parížskych mestských štvrtí majú tieto štvrte čísla 1 – 4.

## Iné projekty
.
Grafický dizajnér

**Grafický dizajnér** (niekedy aj **grafik**) je človek, pracujúci v odbore grafický dizajn. Obvykle sa zaoberá komponovaním obrázkov a textov. Grafický dizajnér vytvára grafiku hlavne do publikácií, či už tlačených, alebo elektronických. Býva zodpovedný aj za typografiu, ilustrácie a webový dizajn. Výsledkom jeho práce sú napríklad brožúry alebo reklamné materiály. Cieľom grafického dizajnéra je prezentovať informácie prístupne a esteticky.

Grafickí dizajnéri, ako aj iní umelci, niekedy vytvoria dielo len z čistej inšpirácie, pre dobrý pocit alebo zábavu, mnohí však pracujú pre klientov, ktorí chcú propagovať alebo publikovať nejakú tému, službu alebo produkt. 


Kategória:Grafický dizajn
Kategória:Povolania
Šugovský potok

**Šugovský potok** je potok v regióne Turňa, v západnej časti okresu Košice-okolie. Je to pravostranný prítok Bodvy, meria 5 km a je tokom V. rádu. Preteká dolinou Šugov na katastrálnom území mesta Medzev. Celá oblasť doliny Šugovského potoka bola v minulosti známa výrobou železa v hámroch (viac ako 15), z ktorých sa dodnes niekoľko zachovalo spolu so zvyškami malých vodných nádrží.

## Prameň
Pramení vo Volovských vrchoch, v podcelku Pipitka, na severozápadnom svahu Šugovského vrchu (705,4 m n. m.) v lokalite Pod Darážkou, v nadmorskej výške približne 485 m n. m. 

## Opis toku
Od prameňa tečie najprv na sever, vytvára oblúk ohnutý na východ, zľava priberá prítok z oblasti Strážneho a stáča sa severovýchodným smerom. Na JJZ úpätí Strážneho kopca (470,5 m n. m.) sa stáča na východ a preteká chatovou osadou. Následne sa znovu stáča na severovýchod, z pravej strany priberá významný prítok (2,8 km) zo SSZ svahu Šugovského vrchu a na dvoch úsekoch sa rozvetvuje na dve ramená. Tesne pred ústím vstupuje do Košickej kotliny, do podcelku Medzevská pahorkatina, kde sa zľava oddeľuje umelo vybudovaný náhon a hlavné koryto ústi VJV od centra Medzeva v nadmorskej výške cca 290 m n. m. do Bodvy.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky vo Volovských vrchoch
Kategória:Vodné toky v Košickej kotline
Kategória:Vodné toky v okrese Košice-okolie
Hájny potok

**Hájny potok** je potok v regióne Turňa, v západnej časti okresu Košice-okolie. Je to ľavostranný prítok Zábavy, meria 2 km a je tokom VI. rádu.

## Prameň
Tečie vo Volovských vrchoch, v podcelku Kojšovská hoľa, kde pramení na ZJZ svahu Hrbu (947,4 m n. m.) v nadmorskej výške približne 780 m n. m. 

## Opis toku
Od prameňa tečie spočiatku na juh, vytvára oblúk prehnutý na juhovýchod a následne pokračuje juhojuhozápadným smerom. Ďalej sa stáča na západ, z ľavej strany priberá prítok (527,3 m n. m.) zo západného svahu Lazov (771,6 m n. m.) a na krátkom úseku tečie k ústiu na západojuhozápad. V hornej časti doliny Zábava, na katastrálnom území obce Jasov, ústi v nadmorskej výške cca 473 m n. m. do potoka Zábava.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky vo Volovských vrchoch
Kategória:Vodné toky v okrese Košice-okolie
Zgorzelec

**Zgorzelec** (hist. slov. názov *Zhorelec*, , ) je mesto v poľskom Dolnosliezskom vojvodstve. Má 33&nbsp;278 obyvateľov (stav k roku 2004)

Mesto bolo v roku 1945 rozdelené novou štátnou hranicou medzi Poľskom a Nemeckom. Historické jadro ostalo v Nemecku a východné predmestie (Ost-Görlitz) v Poľsku. Podobným vývojom v Poľsku prešlo napr. aj mesto Tešín/Český Těšín.

## Partnerské mestá
*  Avion, Francúzsko, 2012
*  Görlitz, Nemecko, 1980
*  Myrhorod, Ukrajina, 2007
*  Nausa, Grécko, 1998

## Iné projekty

## Externé odkazy
* 

Kategória:Mestá v Dolnosliezskom vojvodstve
Kategória:Powiat zgorzelecki
Somero

**Somero** je malé mesto vo Fínsku v kraji Varsinais-Suomi v provincii Západné Fínsko.

Počet obyvateľov je 9 680 (31. december 2004) a rozloha chotára je 697,72 km² z toho 28,7 km² je voda. Hustota obyvateľstva je 14,47 ob./km². Úradný jazyk fínčina.

## Známi rodáci
* Karita Mattila
* Unto Mononen
* M.A. Numminen
* Rauli "Badding" Somerjoki
* Kaari Utrio

## Iné projekty

## Zdroje

## Externé odkazy
* www.somero.fi - oficiálna stránka mesta 

Kategória:Mestá vo Fínsku
Kategória:Varsinais-Suomi
Počinová nálož

**Počinová nálož** (**náložka**), tiež **detonátor** je teliesko z lisovanej brizantnej trhaviny (pentrit, hexogén, TNT). Používa sa na lepšiu iniciáciu menej citlivých trhavín  - napríklad trhaviny na báze dusičnanu amónneho NH4NO3 (DAP). Využíva sa tiež na rýchly rozbeh detonácie na vysokú detonačnú rýchlosť  a následné rozvinutie maximálnej detonačnej rýchlosti hlavnej nálože trhaviny. Počinové nálože sa vyrábajú vo veľkostiach od niekoľko gramov po niekoľko kilogramov. Typickým tvarom je dutý alebo plný valček.

Kategória:Výbušniny
Norah Jonesová

**Norah Jonesová** (celým menom **Geethali Norah Jones Shankar**; * 30. marec 1979, Brooklyn) je americká hudobníčka, speváčka a pesničkárka, príležitostne aj herečka. Je dcérou známeho indického hráča na sitár Raviho Shankara a nevlastnou sestrou taktiež známej skladateľky a sitáristky Anoushky Shankar.

Jej kariéra začala v roku 2002, kedy vydala svoj debutový album *[[Come Away with Me]]*. Z albumu bolo predaných vyše 20 miliónov kusov vo svete a za tento album získala aj päť cien Grammy.

## Diskografia

### Štúdiové albumy

Sólové:
* 2002 – *[[Come Away with Me]]*
* 2004 – *[[Feels like Home]]*
* 2007 – *[[Not Too Late]]*
* 2009 – *[[The Fall]]*
* 2012 – *[[Little Broken Hearts]]*
* 2016 – *[[Day Breaks]]*

Spolupráce:
* 2006 – *[[The Little Willies (album)|The Little Willies]]* (s The Little Willies)
* 2008 – *[[El Madmo (album)|El Madmo]]* (s El Madmo)
* 2012 – *[[For the Good Times (album The Little Willies)|For the Good Times]]* (s The Little Willies)
* 2013 – *[[Foreverly]]* (s Billie Joe Armstrongom)
* 2014 – *[[No Fools, No Fun]]* (s Puss n Boots)

### Kompilácie
* 2010 – *[[...Featuring]]*

## Ocenenia

Sumár vybraných ocenení (stav k októbru 2016)

## Referencie

## Iné projekty

## Externé odkazy
* Oficiálna stránka speváčky
* 
* 
* 

Kategória:Osobnosti z Brooklynu
Kategória:Bluesové speváčky USA
Kategória:Country speváčky USA
Kategória:Džezové speváčky USA
Kategória:Folkové speváčky USA
Kategória:Popové speváčky USA
Kategória:Rockové speváčky USA
Kategória:Soulové speváčky USA
Kategória:Gitaristky
Kategória:Bluesoví gitaristi USA
Kategória:Country gitaristi USA
Kategória:Džezoví gitaristi USA
Kategória:Folkoví gitaristi USA
Kategória:Popoví gitaristi USA
Kategória:Rockoví gitaristi USA
Kategória:Souloví gitaristi USA
Kategória:Bluesoví basgitaristi USA
Kategória:Country basgitaristi USA
Kategória:Džezoví basgitaristi USA
Kategória:Folkoví basgitaristi USA
Kategória:Popoví basgitaristi USA
Kategória:Rockoví basgitaristi USA
Kategória:Souloví basgitaristi USA
Kategória:Klaviristky USA
Kategória:Bluesoví klaviristi USA
Kategória:Country klaviristi USA
Kategória:Džezoví klaviristi USA
Kategória:Folkoví klaviristi USA
Kategória:Popoví klaviristi USA
Kategória:Rockoví klaviristi USA
Kategória:Souloví klaviristi USA
Kategória:Multiinštrumentalisti USA
Kategória:Filmové herečky USA
Kategória:Držitelia ceny Grammy
Kategória:Držitelia ceny Brit Award
Kategória:Držitelia ceny World Music Award
Kategória:Osobnosti USA bengálskeho pôvodu
Kategória:Osobnosti USA indického pôvodu
Nosič funkcie

**Nosičom** reálnej funkcie *f*&nbsp; je podmnožina jej definičného oboru, ktorá obsahuje všetky body *x* také, že *f*&nbsp;(*x*)&nbsp;≠&nbsp;0. Konkrétne definície nosiča sa líšia v závislosti na štruktúre definičného oboru *f*.

## Definícia

Nech *X* je topologický priestor. Nosičom funkcie *f*&nbsp;:&nbsp;*X*→**R** nazveme uzáver množiny \{x \in X: f(x) \neq 0\}. Značí sa \operatorname{supp}\,f.

Kategória:Matematická analýza
Jack Kramer

**Jack Kramer**, rodným menom **John Albert Kramer** (* 1. august 1921, Las Vegas, Nevada, USA – † 12. september 2009, Los Angeles, Kalifornia) bol americký tenista, ktorý bol v 40. rokoch 20. storočia niekoľko sezón najlepším tenistom sveta.

Medzi jeho najväčšie úspechy v tenise patria tituly z dvojhry na grandslamových turnajoch Wimbledon (1947) a U.S. Championships (1946, 1947), a tituly zo štvorhry na grandslamových turnajoch Wimbledon (1946, 1947) a U.S. Championships (1940, 1941, 1943, 1947 mužská štvorhra, 1941 zmiešaná).

V roku 1968 bol zapísaný do Medzinárodnej tenisovej siene slávy.

USA reprezentoval aj v Davisovom pohári odohral celkovo 9 zápasov, z toho 6 v dvojhre (6 výhier) a 3 v štvorhre (2 výhry, 1 prehra).

## Účasti vo finále dvojhry na grandslamových turnajoch (4)
### Víťazstvá (3)

### Finále (1)

## Referencie


## Iné projekty

## Externé odkazy
* Jack Kramer na ATP
* Jack Kramer na Davis Cup
* Jack Kramer v International Tennis Hall of Fame

## Zdroj

Kategória:Tenisti USA
Kategória:Víťazi US Open
Kategória:Víťazi Wimbledonu
Kategória:Medzinárodná tenisová sieň slávy
Kategória:Osobnosti z Las Vegas
Trasochvost biely

**Trasochvost biely** (lat. *Motacilla alba*) je malý sťahovavý vták z čeľade trasochvostovité. Hniezdi v Palearktíde a v severnej Afrike. Podľa Medzinárodnej únie na ochranu prírody a prírodných zdrojov trasochvost biely patrí medzi najmenej ohrozené druhy, celková populácia je stabilná. Podľa výsledkov paneurópskeho sčítania bežných druhov vtákov bol trend trasochvost biely v Európe za roky 1980  2017 stabilný.

## Opis
Trasochvost biely meria  a váži 20,5 - 22 g .
Má dlhý chvost, štíhle telo a celkovo živé pohyby. Zafarbenie sa skladá z bielej, čiernej a sivej farby. Samica má čierne farby skôr so sivým nádychom.

## Hlas
Spev je príjemné švitorenie. Vábenie znie ako *"čiz-itt čiz-itt"* alebo *"tsi-litt"* či *"pe-vitt".*

## Výskyt a stav na Slovensku
Trasochvost biely je rozšírený na celom území Slovenska a patrí medzi najbežnejšie vtáčie druhy od nížin až po alpínsky vegetačný stupeň, najvyššie položené známe hniezdenie je  v Nízkych Tatrách, Chopok. Sťahovavý druh, vracia sa koncom februára a v marci, odlieta v septembri a v októbri.
vľavo|náhľad|276x276bod|Trasochvost pri hľadaní potravy
Odhadovaný počet hniezdiacich párov je 50 000 - 100 000, zimujúcich jedincov 10 - 500. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 *LC* A2b* - menej dotknutý. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

Trend početnosti trasochvosta bieleho na Slovensku bol podľa sčítania bežných druhov vtákov v rokoch 2005  2009

aj v rokoch 2005  2012 mierne klesajúci.

## Biotop
Trasochvost biely obýva rôzne biotopy otvorenej krajiny, brehy potokov i stojatých vôd, polia, lúky, pasienky, kameňolomy, ľudské sídla, priemyselné i poľnohospodárske stavby. Vo vysokých polohách sa drží ľudských stavieb a mostov.

## Hniezdenie
Trasochvost biely môže mať svoje hniezdo na zemi, na kríkoch, v skalách a na budovách. Hniezdo stavia samica zo slamy, trávy, machu, korienkov a srsti. Znáša 5 - 6 škvrnitých vajíčok na ktorých sedí 12 - 14 dní. Po vyliahnutí mláďat sa o ne obaja rodičia starajú 14 - 15 dní. Hniezdia dva až tri krát do roka.

## Potrava
Živí sa hmyzom alebo malými bezstavovcami.

## Ochrana
Je zákonom chránený, spoločenská hodnota je 500 €  (Vyhláška MŽP č. 170/2021).
Druh je zaradený do Bernského dohovoru (Príloha II).

## Galéria

MotacillaAlbaRaces.svg|Zobrazenie samcov jednotlivých rás
MotacillaAlbaDistribution.svg|Hniezdiská jednotlivých rás
Wagtail - geograph.org.uk - 185168.jpg|Na hniezde
Motacilla alba eggs close.jpg|Hniezdo s vajíčkami
2005-07-10 Bachstelze 007.jpg|Mláďatá v hniezde
Pied Wagtail from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu 
Cuculus canorus canorus MHNT.ZOO.2010.11.150.39.jpg |*Cuculus canorus canorus* + *Motacilla alba* 


## Referencie

## Iné projekty

## Externé odkazy
 
* 

Kategória:Trasochvostovité
Kategória:Najmenej ohrozené druhy
Kategória:Vtáky na Slovensku
Diracova miera

**Diracova miera** je miera *&delta;**x* na množine *X* (so ''&sigma;''-algebrou všetkých podmnožín *X*), ktorá dáva množine {*x*} mieru 1, pre daný bod x\in X:
:\delta_{x} \left( \{ x \} \right) = 1.
Vo všeobecnosti je táto miera definovaná
:\delta_{x} (A) := \begin{cases} 0, & x \not \in A, \\ 1, & x \in A, \end{cases}
pre každú podmnožinu A\subset X.

Diracova miera je pravdepodobnostná miera. Diracove miery sú práve všetky extremálne body konvexnej množiny všetkých pravdepodobnostných mier na *X*.

Názov je odvodený od Diracovej funkcie delta.

## Vlastnosti Diracovej miery

Nech *&delta;**x* značí Diracovu mieru v bode *x* merateľného priestoru (*X*,&nbsp;Σ).
* *&delta;**x* je pravdepodobnostná miera, a teda konečná.

Predpokladajme, že (*X*,&nbsp;*T*) je topologický priestor, a že &Sigma; obsahuje všetky borelovské podmnožiny *X*.
* Ak *X* je Hausdorffov topologický priestor s borelovskou *σ*-algebrou, potom *&delta;**x* je vnútorne regulárna miera, keďže {*x*} je kompakt. Teda *&delta;**x* je Radonova miera.
* Ak {*x*} je uzavretá množina v topológii *T*, potom nosičom *&delta;**x* je {*x*}.

## Pozri aj

* Diskrétna miera

Kategória:Teória miery
Josef Klika

**Josef Klika** (* 23. december 1833, Nesvačily - † 9. október 1873, Kutná Hora bol menej známy český prírodovedec, botanik, zoológ – entomológ a stredoškolský profesor, ktorý má význam hlavne ako autor niektorých zriedkavých prác o hmyze, ale aj prác pedagogického a botanického charakteru.

## Životopis
Narodil sa neďaleko Berounu. Spočiatku sa učil u svojho otca, ktorý bol učiteľom a potom navštevoval obecnú školu v Březnici. V roku 1845 odišiel študovať na akademické gymnázium do Prahy, kde ukončil svoje štúdium v roku 1853. Následne pokračoval v štúdiu prírodných vied na Karlovej univerzity v Prahe. Na fakulte ukončil svoje štúdium v roku 1856. V školskom roku 1856/1857 pracoval ako zastupujúci učiteľ v Lokti. Odtiaľto odišiel v roku 1858 do Pardubíc, kde pôsobil ako profesor pri vyšších reálnych školách cca 14 rokov. Tu boli jeho pričinením zriadené vyššia dievčenská a priemyslová škola. Dňa 1. októbra 1872 bol menovaný hlavným učiteľom v c. k. učiteľskom ústave v Kutnej Hore. Počas svojho života napísal celý rad prírodovedne zameraných článkov do rôznych časopisov.

Zomrel pomerne mladý v Kutnej Hore v roku 1873.  

## Entomologické aktivity
Vedľa iných prírodných odborov sa zaoberal tiež entomológiou, prevažne štúdiom chrobákov a motýľov. Pre entomológiu majú význam hlavne jeho práce, ktoré na základe svojich poznatkov spracoval pre školské účely pod názvom: „Přírodopis názorný pro školu i dům“, kde v nakladateľstve I. L. Kobera v Prahe vyšli dve časti, z ktorých prvá pojednáva v šiestich zošitoch o motýľoch a druhá pojednáva v deviatich zošitoch o chrobákoch.

## Bibliografia
### Entomologická
* Klika, J.: 1870, Motýlové. Soustavný popis motýlů v střední Evropě, zvláště v Čechách žijícim. Praha, Kober, 348 pp., xylogr. vyobr., 13 kolor. + 1 čb. lito. příloh. 
* Klika, J.: 1873, Soustavný popis brouků ve střední Evropě, zvláště v Čechách žijících, se zvláštním zřetelem ku škodě, kterou brouci a larvy jejich činí, a s vytknutím prostředkův, jimž lze škodu tuto zameziti aneb aspoň umírniti. I. L. Kober, Praha, 448 pp. + 8 obrázků v textu + 8 tabulí s ručně kolorovanými obrázky brouků.

### Iné
* Klika, J.: 1868, Botanika pro vyšší třídy gymnasií a reálný škol (1868, 1875, 1881). 
* Klika, J.: 1868, Atlas ku Klikově botanice.
* Klika, J.: 1872, Proč a kterak máme zdraví dítek šetřiti.
* Klika, J.: 1873, Fysika pro nižší třídy gymnasií a reálných škol.

## Zdroje
* Anonym: 1874, Úmrtí – Josef Klika. Vesmír, 3, 11.
* Klika, Josef (1833 – 1873), ÖBL 1815 – 1950, Bd. 3 (Lfg. 15), 404. 
* Koleška, Z.: 1984, Seznam biografií čs. entomologů. 6. [Klapálek – Kotouč]. In: Zprávy čs. spol. ent., ČSAV, 20, 169 – 206, Tab. 14 – 15, 177 – 178. 
* Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Klika Josef“ “: (internet).    
* Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Klika Josef“: (internet). 

Kategória:Českí entomológovia
Kategória:Koleopterológovia
Kategória:Lepidopterológovia
Kategória:Českí botanici
Kategória:Českí prírodovedci
Jacques Lemaire

**Jacques Gerard Lemaire** (* 7. september 1945, Montreal, Quebec, Kanada) je bývalý kanadský hokejista a tréner. Osemkrát vyhral Stanley Cup (1968, 1969, 1971, 1973, 1976, 1977, 1978, 1979). V rokoch 1994 a 2003 získal Jack Adams Award.

## Referencie

## Externé odkazy
*Lemaire na stránke Legends of Hockey
*

Kategória:Kanadskí hokejisti
Kategória:Kanadskí hokejoví útočníci
Kategória:Kanadskí hokejoví tréneri
Kategória:Členovia Hokejovej siene slávy
Kategória:Kanadské osobnosti francúzskeho pôvodu
Kategória:Osobnosti z Montrealu
The Kinks

**The Kinks** bola anglická rocková skupina, ktorú v roku 1963 založil skladateľ a spevák Ray Davies spolu so svojim bratom gitaristom a spevákom Dave Daviesom a basgitaristom Pete Quaifem. Názov vznikol vďaka ich výstrednému („kinky“) oblečeniu: koženým plášťom a čižmám na vystúpeniach.

Už v raných dobách rokenrolu, v 60. rokoch skupinu uznávali fanúšikovia, hudobná kritika ako aj ich súčasníci ako formáciu, ktorá najviac ovplyvnila vtedajší hudobný vývoj. V USA je skupina The Kinks kategorizovaná v prvej štvorke tzv. *britskej invázie* spolu so skupinami The Beatles, The Rolling Stones a The Who. Napriek tomu, že sa táto skupina nedá po stránke komerčnej úspešnosti porovnať s ďalšími tromi menovanými, býva spolu s nimi považovaná za najdôležitejšiu a najvplyvnejšiu rockovú skupinu všetkých čias. Skupina si získala rešpekt už svojím tretím vydaným singlom „You Really Got Me“. 

The Kinks svojou tvorbou ovplyvňovali aj ďalšie generácie hudobníkov: od nahrávania coververzií ich skladieb skupinami a umelcami ako sú The Jam, The Knack, The Pretenders, Def Leppard, Van Halen, Green Day, David Bowie, Queens of the Stone Age... po označenie skupiny The Kinks ako jedného zo svojich najväčších vzorov od hviezd britpopu 90. rokov ako boli Blur, Oasis, XTC či Supergrass.

Aj „*samozvaný fanúšik*“ skupiny Pete Towshend (The Who) na margo tejto skupiny vyhlásil:

„*Som presvedčený, že Ray Davies by mal jedného dňa dostať ocenenie za poéziu. Objavil nový druh poetiky a nový druh jazyka pre písanie [[pop]]ových piesní, ktorý ma veľmi ovplyvnil v mojich úplných začiatkoch.*“

## Zakladajúca zostava skupiny
* Ray Davies - spev, rytmická gitara, harmonika, klávesy 
* Dave Davies – sólová gitara 
* Mick Avory – bicie a perkusie 
* Pete Quaife –basová gitara

## Štúdiové albumy skupiny The Kinks
* *[[The Kinks (album)|The Kinks]]* (1964)
* *[[Kinda Kinks]]* (1965)
* *[[The Kink Kontroversy]]* (1965)
* *[[Face to Face (The Kinks album)|Face to Face]]* (1966)
* *[[Something Else by The Kinks]]* (1967)
* *[[The Kinks Are the Village Green Preservation Society]]* (1968)
* *[[Arthur (Or the Decline and Fall of the British Empire)]]* (1969)
* *[[Lola versus Powerman and the Moneygoround, Part One]]* (1970)
* *[[Muswell Hillbillies]]* (1971)
* *[[Everybody's in Show-Biz]]* (1972)
* *[[The Great Lost Kinks Album]]* (1973)
* *[[Preservation: Act 1]]* (1973)
* *[[Preservation: Act 2]]* (1974)
* *[[Soap Opera (album)|Soap Opera]]* (1975)
* *[[Schoolboys in Disgrace]]* (1976)
* *[[Sleepwalker (The Kinks album)|Sleepwalker]]* (1977)
* *[[Misfits (The Kinks album)|Misfits]]* (1978)
* *[[Low Budget (album)|Low Budget]]* (1979)
* *[[Give the People What They Want]]* (1981)
* *[[State of Confusion]]* (1983)
* *[[Word of Mouth (The Kinks album)|Word of Mouth]]* (1984)
* *[[Think Visual]]* (1986)
* *[[UK Jive]]* (1989)
* *[[Phobia (The Kinks album)|Phobia]]* (1993)

## Iné projekty

Kinks,The
Rad nemeckého orla

thumb|Rad nemeckého orla (exemplár udelený Charlesovi Lindbergovi)

**Rad nemeckého orla** (, skrátene *Deutscher Adlerorden*)  bolo nemecké vyznamenanie udeľované od roku 1937 počas nacistického režimu v Nemecku. Jeho nosenie je v Nemecku od roku 1957 prísne zakázané.

Počas druhej svetovej vojny ho získali najmä predstavitelia neutrálnych a Nemecku naklonených štátov. Nositeľom vyššieho stupňa Radu nemeckého orla bol aj prezident Jozef Tiso, ktorý ho získal v roku 1943.

Kategória:Nemecké rady a vyznamenania
Glock

náhľad|Glock 17 so záverom v zadnej polohe po poslednom výstrele
**Glock** je rakúsky výrobca zbraní a vojenskej výbavy, pomenovaný po svojom zakladateľovi Gastonovi Glockovi. V súčasnosti je známy najmä ako výrobca pištolí s polymérovým rámom.

Propagačné materiály firmy Glock uvádzajú názov firmy so všetkými písmenami veľkými ("GLOCK"), ale nezávislé zdroje píšu názov iba s prvým veľkým písmenom.

## História
Firma bola založená v roku 1963 v meste Deutsch-Wagram pri Viedni. Pôvodne vyrábala plastové záclonové tyče a zásuvky, v 70. rokoch začala pre armádu dodávať guľometné nábojové pásy, cvičné granáty, zákopové lopatky a poľné nože.

### Armádna požiadavka
Začiatkom roku 1980 Gaston Glock zareagoval na armádnu požiadavku na novú krátku palnú zbraň. Napriek tomu, že nemal skúsenosti s vývojom palných zbraní, podarilo sa mu v apríli 1981 patentovať svoje riešenia a v máji 1982 poslal prvú vzorku rakúskej armáde. Tá pištoľ (Glock 17) prijala a následne sa Glocky rozšírili po celom svete.

## Safe Action
Pištole Glock sú vybavené tzv. **Safe Action** spúšťovým mechanizmom. Namiesto kohútika majú čiastočne prednatiahnutý úderník, ktorý sa stlačením spúšte natiahne úplne. Po vypálení náboja sa po uvoľnení spúšte vráti do pôvodného stavu. Nevýhodou tohto systému je, že pokiaľ zlyhá náboj, nie je možné vystreliť znovu stlačením spúšte.

Súčasťou Safe Action sú tri nezávislé poistky:
* **spúšťová** – pri stlačení spúšte sa najprv stláča páčka vyčnievajúca pred spúšť, ktorá bráni neúmyselnému pohybu spúšte,
* **uderníková** – kovový odpružený valček, zabraňujúci preniknutiu úderníku k zápalke, kým nie je stlačená spúšť,
* **pádová** – úderník je pridržovaný na mieste, dokiaľ nie je spúšť plne stlačená.

Glocky nemajú vonkajšiu (manuálnu) poistku.

## Popularita
Podľa firmy Glock sa predalo vyše 2,5 milióna pištolí vo vyše 100 krajinách. Pištole Glock používajú ozbrojené zložky, policajné zbory a bezpečnostné agentúry v 30 – 50 krajinách. V USA meno Glock zľudovelo a používa sa pre akúkoľvek drahú čiernu pištoľ.

## Mýty o „plastovej pištoli“
Podľa jednej z mestských legiend sa pištoľ Glock nedá objaviť detektormi kovu. Tento mýtus vznikol z článku v *The Washington Post*, ktorý bez overenia faktov prevzali ďalšie spravodajské agentúry, televízie a noviny. V skutočnosti tvorí 83% hmotnosti Glocku klasická oceľ a navyše plastové časti sú z tzv. Polymeru 2, ktorý je na rentgene vidieť.

Pištole Glock neboli prvé palné zbrane s plastovým rámom. Firma Heckler & Koch použila polymér pre rám pištole VP70 v roku 1970. Ešte predtým, v roku 1959 uviedol Remington pušku s polymérovým rámom Nylon 66.

## Variácie
* Glock 17
* Glock 17 Gen4
* Glock 18
* Glock 19
* Glock 20
* Glock 21
* Glock 22
* Glock 22 Gen4
* Glock 23
* Glock 24
* Glock 25
* Glock 26
* Glock 27
* Glock 28
* Glock 29
* Glock 30
* Glock 31
* Glock 32
* Glock 33
* Glock 34
* Glock 35
* Glock 36
* Glock 37
* Glock 38
* Glock 39
* Glock 43

## Iné projekty

## Externé odkazy
* Stránky výrobcu 
* Popis konštrukcie a funkcie Glocka  

Kategória:Výrobcovia zbraní
Kategória:Podniky v Rakúsku
Aspis

300px|thumb|Súboj hoplitov, Archeologické múzeum Atény
**Aspis**,grécky Ασπις, novogr.Ασπίδα (Aspída) je starogrécky všeobecný termín pre slovo štít. Aspis, ktorý používali starogrécki pešiaci, sa nazýva **hoplon** (Οπλον), odtiaľ je odvodený aj ich názov hopliti.

Slovo *hoplon* doslova znamená: 
* **το όπλο – to Hoplo (j.č.)** : pôvodný význam bol *nástroj*, *inštrument*, neskôr sa význam zmenil na *nástroj vojny* (t. j. zbraň)
* **τα όπλα – ta Hopla (mn.č.) ** : nástroje vojny, najmä ochranný výstroj, ale môže zahŕňať všetky zbrane ako také
* **το όπλον – to Hoplon ** : (neskoršie všeobecné použitie) nástroj vojny, včítane všetkých typov zbraní
* ** το όπλον – to Hoplon ** : (dnes najrozšírenejšie použitie) typ štítu používaný starogréckymi ťažkoodencami Hoplitmi

## Konštrukcia
Hoplon je kruhový drevený štít vypuklého tvaru. Rám štítu bol pokrytý tenkou vrstvou bronzu. Pred koncom 6. storočia pred Kr. sa začal pokrývať bronzom celý štít. V niektorých obdobiach sa zvykli štíty maľovať. Najznámejšia dekorácia aspisu je zo  Sparty: červené veľké písmeno lambda (Λ). Aténski hopliti používali malú sovu,tébski hopliti sfingu a Makedónski Gréci používali písmeno M.

## Použitie
Hoplony boli nenahraditeľné pri vytváraní falangy. Štít chránil nielen ľavú stranu hoplita, ale aj pravú stranu jeho spolubojovníka, vytvárajúc tak nepreraziteľnú bariéru.

## Referencie


## Externé odkazy
* www.livinghistory.cz - Lakedaimonský hoplita ve válce  
* Greek Heavy Infantry  

Kategória:Štíty
Berlínska ulica (Košice)

**Berlínska ulica**, pomenovaná podľa hlavného mesta Nemecka, leží v Košiciach  v mestskej časti Sídlisko Ťahanovce v okrese Košice I. Ulica vznikla v roku 1987. Autobusová zastávka MHD "Berlínska" sa nachádza pri križovatke s Európska triedou.

## Referencie

## Externé odkazy
* Berlínska ulica na mape

Kategória:Ulice v Košiciach
Kategória:Košice – Sídlisko Ťahanovce
2. obvod (Paríž)

**2. obvod** (), nazývaný **obvod Burzy** (), je jeden z 20 obvodov Paríža. Nachádza sa na pravom brehu rieky Seina. V 2. obvode a priľahlej časti 8. a 9. obvodu je dôležitá obchodná štvrť sústredená okolo Parížskej opery, v ktorej sa nachádza najväčšia koncentrácia obchodných aktivít. V obvode je aj Parížska burza (burza cenných papierov) a veľké množstvo bankovníckých sídiel, ako aj textilná štvrť, známa ako *Sentier*, a koncertná hala *Opéra-Comique*.

2. obvod je aj domovom všetkých parížskych sklenených obchodných pasáží z 19. storočia. Na začiatku 19. storočia bola väčšina ulíc Paríža tmavá a zablatená a nemala chodníky. Niekoľko podnikateľov napodobnili úspech priechodu Passage des Panoramas a jeho pekne osvietené, suché a vydláždené priechody pre chodcov. V strede 19. storočia tam bolo okolo dvoch tuctov takýchto obchodných peších zón, ale veľa z nich zmizlo, keď parížske úrady nariadili vydláždiť hlavné ulice, pridať chodníky a plynové pouličné osvetlenie. K ďalším takýmto priechodom – okrem Passage des Panoramas – patria Galerie Vivienne, Passage Choiseul, Galerie Colbert, Passage des Princes, Passage du Grand Cerf, Passage du Caire, *Passage Lemoine*, Passage Jouffroy, Passage Basfour, Passage du Bourg-L'abbé a Passage du Ponceau.

## Geografia
2. obvod je najmenší obvod Paríža s rozlohou iba .

## Demografia
2. obvod dosiahol svoj vrchol v osídľovaní v rokoch pred 1861, teda v čase svojho vzniku v rámci reorganizácie Paríža v roku 1860. Podľa posledného sčítania ľudí (v roku 1999) mal 19 585 obyvateľov, pričom počet ponúkaných pracovných miest je 61 672 – napriek malej rozlohe  je to obvod s najväčšou koncentráciou komerčných aktivít, s priemerom 62 695 pracovných miest na km².

### Počet obyvateľov v rokoch 1861 – 1999

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 2. obvodu:
* Quartier Gaillon
* Quartier Vivienne
* Quartier du Mail
* Quartier de Bonne-Nouvelle

Podľa oficiálneho číslovania parížskych mestských štvrtí majú tieto štvrte čísla 5 – 8.

## Iné projekty
Kávovník arabský

**Kávovník arabský** (lat. *Coffea arabica* alebo staršie *Coffea vulgaris*) je druh z rodu kávovník (*Coffea*) z čeľade marenovité (*Rubiaceae*). 

## Charakteristika
Pochádza z horských oblastí Etiópie a dorastá do výšky 5-6 m, v kultúre 2-3 m. Je to vždyzelený ker s eliptickými tuhšími listami dosahujúce až 15 cm dĺžky. Listy bývajú zvlnené, položené ústretovo na stonkách. Niekoľko početné kvety vyrastajú vo zväzočkoch v úžľabí listov, korunné plátky sú biele. Plodom je 1,5 cm veľká kôstkovica, najprv zelenej farby, v priebehu sa farba mení cez žltú, červenú či fialovú. Vnútri plodov sa nachádzajú 1-2 semená s pozdĺžnou ryhou. Tie obsahujú značné množstvo bielkovín, lipidov, sacharidov a 0,5-1,7% kofeínu. Preto sa dnes kávovník tiež pestuje po celom svete v trópoch a subtrópoch ako pochutina. V poslednej dobe sa objavuje i v agrolesníckych sústavách, pretože znáša do určitej miery zatienenie a sám poskytuje tieň iným plodinám, najčastejšie zeleninám. Kávovník arabský je dnes najrozšírenejším kávovníkom pestovaným na výrobu kávy.

## Systematika
Tento druh v rámci rodu *Coffea* spadá do sekcie *Eucoffea*, podsekcie *Erythrocoffea*.

Tento druh sa v niektorých systémoch delí na dve variety: *Coffea arabica* var. *typica* a *Coffea arabica* var. *bourbon*, ktoré sa navzájom krížia. Najznámejšími kultivarmi sú: Blue Mountain, San Ramon, Maragogipe, French Mission, Kent, Cattura či Mundo Novo. 

## Obrázky

Súbor:Starr 070617-7322 Coffea arabica.jpg|Olinda, Maui, Havaj
Súbor:Coffea arabica Blanco1.53.png|Nákres kávovníka arabského
Súbor:Coffee Plantation.jpg|Plantáže kávovníka arabského v São João do Manhuaçu, Minas Gerais, Brazília
Súbor:Unroasted_coffee.jpg|Nepražené zrná kávovníka arabského (*Coffea arabica*)
Súbor:Coffee Bean Structure.svg|Štruktúra kávovej bobule a zrna: 1: stredná brázda 2: zrno (endosperm) 3: strieborný obal (testa, epidermis) 4: pergamen (struk, endokarp) 5: pektínová vrstva 6: dužina (mezokarp) 7: vonkajší obal (perikarp, exokarp)


## Iné projekty

Kategória:Marenovité
Kategória:Káva
Pečenga

**Pečenga** (, ) je ruské prístavné mesto na rieke Pečenga asi 100 km severozápadne od Murmanska.

## Odtrhnutie od Fínska
left|thumb|300px|Pečenga/Petsamo. Mapka odtrhnutého územia r. 1946. Červené územie bolo predané ZSSR v roku 1947.
V priebehu zimnej vojny okupoval Petsamo Sovietsky zväz. Po následnej mierovej zmluve z Moskvy pripadla ZSSR len časť Rybačského polostrova ().

V roku 1941, v priebehu druhej svetovej vojny, bolo Petsamo využívané nacistickým Nemeckom ako základňa pre útoky na Murmansk. Roku 1944 Petsamo opäť okupovala Červená armáda. Parížskou zmluvou z roku 1946 pripadlo Petsamo opäť ZSSR.

Kategória:Mestá v Rusku
Kogadža-džima

**Kogadža-džima** alebo **Kogadžadžima** je menší ostrov vulkanického pôvodu, nachádzajúci sa v japonskom súostroví Rjúkju, severozápadne od ostrova Nakano-šima. Ostrov je tvorený viacerými lávovými dómami andezitového zloženia, neskoropleistocénneho až holocénneho veku. Na pobrežných útesoch sa vyskytuje menšia fumarolická aktivita.

## Externé odkazy
* www.volcano.si.edu - ostrov Kogadža-džima na Global Volcanism Program  

Kategória:Ostrovy Japonska
Kategória:Sopky Japonska
Kategória:Lávové dómy
Škoda 16Tr

Škoda 16Tr mala byť modernizovanou verziou typu 14Tr. No s praktického hľadiska boli trolejbusy tohto typu označené a predávané pod značkou 14TrM.

Kategória:Trolejbusy Škoda
Gadža-džima

**Gadža-džima** alebo **Gadžadžima** je menší ostrov vulkanického pôvodu pod správou Japonska, nachádzajúci sa východne od hlavnej reťaze súostrovia Rjúkju. Prevažne andezitový stratovulkán sa týči do výšky  nad hladinou mora. Presný vek poslednej erupcie nie je známy, odhaduje sa na koniec pleistocénu až začiatok holocénu.

## Externé odkazy
* www.volcano.si.edu  – ostrov Gadža-džima na Global Volcanism Program  

Kategória:Ostrovy Japonska
Kategória:Sopky Japonska
Kategória:Stratovulkány
3. obvod (Paríž)

**3. obvod** () alebo **Obvod Temple** (), je jeden z 20 obvodov Paríža. Nachádza sa na pravom brehu rieky Seina a má druhú najmenšiu rozlohu po 2. obvode.

3. obvod zahŕňa na severe tichšiu časť stredovekej štvrte Le Marais (zatiaľ čo 4. obvod obsahuje živšiu severnú časť štvrte Le Marais s gayskou štvrťou). V tomto obvode sa nachádza najstarší zachovaný dom (postavený v roku 1401) v Paríži na ulici Rue de Montmorency.

Malá, ale rýchlo sa rozrastajúca štvrť Chinatown, kde žijú prisťahovalci z Wen-čou, sa sústreďuje na ulici Rue de Maire, vedľa *[[Conservatoire national des arts et métiers|Conservatoire National des Arts et Métiers]]* (Národné konzervatórium umenia a remesiel), v ktorom je kláštor *Saint-Martin-des-Champs*.

## Geografia
S rozlohou  je 3. obvod druhý najmenší obvod v Paríži.

## Demografia
3. obvod dosiahol svoj vrchol počtu obyvateľov v období pred rokom 1861, teda v čase svojho vzniku v rámci reorganizácie Paríža v roku 1860. Podľa posledného sčítania ľudí (v roku 1999) mal 34 248 obyvateľov, pričom počet ponúkaných pracovných miest bol 29 723.

### Počet obyvateľov v rokoch 1861 – 1999

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 3. obvodu:
* Quartier des Arts-et-Métiers
* Quartier des Enfants-Rouges
* Quartier des Archives
* Quartier Sainte-Avoye

Podľa oficiálneho číslovania parížskych mestských štvrtí majú tieto štvrte čísla 9 – 12.

## Iné projekty
Opole

**Opole** (, ) je sídlo Opolského vojvodstva v Poľsku. 

Patrí medzi najstaršie mestá v Poľsku. Od raného stredoveku do začiatku 20. storočia bolo metropolou Horného Sliezska. Mestom preteká rieka Odra. V meste žije asi 130 tisíc obyvateľov.

## Rodáci
*Jakub Ćwiek (* 1982), spisovateľ

## Partnerské mestá
*  Agioi Anargyroi, Grécko
*  Alytus, Litva
*  Bonn, Nemecko
*  Bruntál, Česko 
*  Carrara, Taliansko
*  Dijon, Francúzsko
*  Grasse, Francúzsko
*  Ingolstadt, Nemecko
*  Kragujevac, Srbsko
*  Kuopio, Fínsko
*  Mülheim, Nemecko
*  Postupim , Nemecko
*  Roanoke, Virgínia, USA   
*  Stoličný Belehrad, Maďarsko

## Iné projekty


Kategória:Mestá v Opolskom vojvodstve
Kategória:Sídla na Odre
Kategória:Univerzitné mestá v Poľsku
Celje

vpravo|náhľad|Celje v roku 2004

**Celje** (, ) je tretie najväčšie mesto v Slovinsku. Má rozlohu 94,9 km² a žije tu 48 081 obyvateľov.

## Iné projekty


Kategória:Mestá v Slovinsku
Vydumanec (prítok Šemšianskeho potoka)

**Vydumanec** je potok v Above, na území okresu Košice-okolie. Je to ľavostranný prítok Šemšianskeho potoka, meria  a je tokom VIII. rádu.

Pramení v juhovýchodnom výbežku Volovských vrchov, v podcelku Holička, na východoseverovýchodnom svahu Dlhej chraste () v lokalite Panský les, v nadmorskej výške približne  Od prameňa tečie sprvu juhovýchodným smerom, zľava priberá krátky prítok a prechodne tečie smerom na juh. Následne sa stáča na juhojuhozápad, vteká do Košickej kotliny, do podcelku Medzevská pahorkatina, v lokalite Pod Dlhou chrasťou priberá krátky ľavostranný prítok, ďalej podteká cestu II. triedy č. 548, esovito sa ohýba a zľava priberá dva prítoky z lokality Ortoviská. Ďalej už pokračuje juhozápadným smerom a južne od obce Šemša ústi v nadmorskej výške  do Šemšianskeho potoka.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v okrese Košice-okolie
Deneb Algiedi

thumb|right|Deneb Algedi (δ) v súhvezdí Kozorožec
**Deneb Algiedi** (δ Cap / δ Capricorni) alebo zriedkavejšie **Scheddi** je hviezda v súhvezdí Kozorožec. Jej názov pravdepodobne pochádza z názvu *Dhanab al Jady* prekladaného ako „chvost kozorožca“ alebo jednoducho „chvost kozy“. Táto, pre malé ďalekohľady nezaujímavá hviezda, je spektroskopická a súčasne zákrytová premenná dvojhviezda typu Algol. Jej jasnosť kolíše v rozsahu 2,9 až 3,1 mag v perióde 24,5 hodín. Takéto malé zmeny jasnosti sa dajú voľným okom len ťažko postrehnúť. Vo vzdialenosti 2´ obieha hlavnú zložku sprievodca s jasnosťou 12,5 mag. 

## Zdroj
* 

## Externé odkazy

* článok o hviezde Deneb Algiedi v angličtine

Kategória:Bayerove objekty
Kategória:Flamsteedove objekty
Kategória:Súhvezdie Kozorožec
Kategória:Zákrytové premenné hviezdy
Kategória:Dvojhviezdy
Kategória:Biele podobry
Kategória:Premenné hviezdy typu Delta Scuti
Alice in Chains

**Alice in Chains** (skrátene **AIC**) je americká grungeová skupina, ktorá vznikla v Seattli v roku 1987. Stali sa jednou z najúspešnejších skupín žánru grunge spolu s Nirvanou, Soundgarden a Pearl Jam. Svoju najväčšiu slávu zažívala v 90-tych rokoch na čele so spevákom Layne Staleym. Po jeho smrti v apríli 2002 sa skupina rozpadla.

Znovuzrodenie skupiny nasledovalo po benefičnom koncerte pre obete cunami na začiatku roku 2005, kde namiesto Laynea spievali rôzni iní speváci. Skupina zožala veľký úspech, preto sa rozhodli vydať na turné so spevákom Willamom DuVallom. V rámci neho navštívili v júni 2006 aj Slovensko.

## Členovia skupiny
### Súčasní členovia
* William DuVall – spev (od r. 2005)
* Jerry Cantrell – sólová gitara (1987 – 2002, od r. 2005)
* Mike Inez – basová gitara (1993 – 2002, od r. 2005)
* Sean Kinney – bicie (1987 – 2002, od r. 2005)

### Bývalí členovia
* Layne Staley – spev, rytmická gitara (1987 – 2002), zomrel
* Mike Starr – basová gitara, (1987 – 1993), zomrel

### Spoluhráči na koncertoch
* Patrick Lachman – spev (2005 – 2006)
* Scott Olson – akustická gitara, basová gitara (1996)

## Diskografia

### Štúdiové albumy
* *[[Facelift (album)|Facelift]]* (21. august, 1990)
* *[[Dirt (album)|Dirt]]* (29. september, 1992)
* *[[Sap (album)|Sap]]* (1992)
* *[[Jar of Flies (album)|Jar of Flies]]* (1994)
* *[[Alice in Chains (album)|Alice in Chains]]* (7. november, 1995)
* *[[Black Gives Way to Blue]]* (29. september, 2009)
* *The Devil Put Dinosaurs Here* (2013)
* *Rainier Fog* (2018)

### Živé nahrávky
* *[[Unplugged (Alice in Chains album)|Unplugged]]* (30. júl, 1996)
* *[[Live (Alice in Chains album)|Live]]* (5. december, 2000)

### Kompilácie
* *[[Nothing Safe: Best of the Box]]* (29. jún, 1999)
* *[[Greatest Hits (Alice in Chains album)|Greatest Hits]]* (28. august, 2001)
* *[[The Essential Alice in Chains]]* (5. september, 2006)

### Box sety
* *[[Music Bank]]* (26. október, 1999)

## Iné projekty

## Externé odkazy
* www.aliceinchains.com Oficiálna stránka


Kategória:Alternatívnometalové hudobné skupiny USA
Kategória:Grunge hudobné skupiny
Kategória:Držitelia ceny Kerrang! Award
Kategória:Hudobné skupiny z 1987
Olsztyn

**Olsztyn** (hist. slovenský názov *Olštýn*, ) je mesto na severe Poľska. Prvá zmienka o meste je z roku 1347.   Do roku 1945 bolo mesto súčasťou Nemecka, presnejšie časti Východné Prusko.

## Osobnosti mesta
* Mikuláš Kopernik (* 1473 – † 1543), astronóm, matematik, filozof, humanista, kanonik v katolíckej cirkvi 
* Erich Mendelsohn (* 1887 – † 1953), architekt
* Juliusz Machulski (* 1955), herec, scenárista, dramatik, filmový režisér a producent
* Piotr Wiwczarek (* 1965), hudobník

## Partnerské mestá
*  Bielsko-Biała, Poľsko
*  Calpe, Španielsko
*  Châteauroux, Francúzsko
*  Gelsenkirchen, Nemecko
*  Luck, Ukrajina
*  Offenburg, Nemecko
*  Richmond, Virgínia, USA
*  Rovaniemi, Fínsko
*  Weifang, Čína

## Galéria

Súbor:Olsztyn 2023 039 Old Town Hall.jpg|Stará radnica
Súbor:Olsztyn Katedra.jpg|Katedrála
Súbor:Olsztyn-ratusz_nowy.JPG|Radnica
Súbor:Zamek w Olsztynie.jpg|Zámok 


## Referencie

## Iné projekty


Kategória:Mestá vo Varmsko-mazurskom vojvodstve
Kategória:Univerzitné mestá v Poľsku
Deratizácia

thumb|Informácie o prebiehajúcej periodickej deratizácii.
**Deratizácia** je proces likvidácie potkanov a iných škodlivých hlodavcov (myší), obzvlášť v obytných priestoroch, menej vo voľnej prírode rôznymi prostriedkami. Deratizácia je dôležitá najmä z hľadiska hygieny, pretože hlodavce často rozširujú pre človeka nebezpečné choroby, napr. mor.

## Rozdelenie deratizácie
* Ochranná deratizácia – je preventívna deratizácia
* Ohnisková deratizácia – sa vykonáva v ohnisku nákazy infekčných chorôb ľudí a zvierat
* Barierová deratizácia – sa vykonáva na vonkajšom obvode múrov budov a zabraňuje prenikaniu myší a potkanov dovnútra budov
* Priebežná deratizácia – sa vykonáva trvalo vo vybraných objektoch

## Rozdelenie podľa prostriedkov
* mechanická (používa pascu na myši a podobné technické prostriedky)
* chemická (používa jedy nazývané rodenticídy)
* ďalšie metódy (rozšírenie chorôb medzi populáciu hlodavcov, prípadne využitie ich prirodzených nepriateľov, napr. mačiek).

## Zdroje

Kategória:Hygiena
Európska knižnica

**Európska knižnica - The European Library** je službou poskytovanou cez World Wide Web, ktorá poskytuje prístup ku zdrojom 47 národných knižníc Európy, k digitálnym i analógovým prameňom vrátane kníh, časopisov, novín, zvukových záznamov a iných materiálov. Portál Európskej knižnice - The European Library ponúka bezplatné vyhľadávanie a obsahuje záznamy s metaúdajmi, rovnako ako aj digitálne objekty: niektoré zdarma, iné za poplatok. Globálny manažment Európskej knižnice je založený na konzorciu 23 platiacich členských národných knižníc, pričom všetky z nich zodpovedajú za údržbu a vývoj portálových služieb.

## História

Portál Európskej knižnice bol vytvorený v spolupráci s 9 národnými knižnicami a národnými knižnicami a CENL - Konferenciou riaditeľov európskych národných knižníc) v rámci projektu TEL (Európska knižnica: Brána k európskemu poznaniu). Projekt TEL prebiehal v rokoch 2001-2004 a bol financovaný v rámci Piateho rámcového programu Európskej komisie. Do projektu boli zapojené národné knižnice Fínska, Nemecka, Talianska (Florencia, Rím), Holandska, Portugalska, Slovinska, Švajčiarska a Spojeného kráľovstva.

Portál TheEuropeanLibrary.org bol spustený 17. marca, 2005 a za viac ako rok ho navštívilo vyše 500 000 návštevníkov. V súčasnosti sú cez portál k dispozícii na vyhľadávanie zbierky 23 národných knižníc a zbierky ďalších 21 národných knižníc sú prístupné cez portál prostredníctvom hypertextových odkazov.

## Plány
Cieľom Európskej knižnice je stať sa už v blízkej budúcnosti centrálnou bránou ku všetkým elektronickým zdrojom 47 európskych národných knižníc. 21. marca 2006 Európska komisia vydala tlačovú správu http://europa.eu/rapid/pressReleasesAction.do?reference=IP/06/253&type=HTML&aged=0&language=EN&guiLanguage=en, podľa ktorej Európska knižnica poskytne infraštruktúru pre **Európsku digitálnu knižnicu**, ktorá má byť spoločnou službou všetkých významných organizácií uchovávajúcich digitálne dedičstvo(knižnice, archívy, múzeá) v Európe.

## Vyhľadávací nástroj

Portál Európskej knižnice TheEuropeanLibrary.org sa neustále prispôsobuje novým koncovým používateľom a odzrkadľuje vývoj v členských národných knižniciach. 

## Externé odkazy
* The European Library - Európska knižnica (toto sídlo je prístupné len s prehliadačmi Internet Explorer, Firefox alebo Mozilla/Netscape, nakoľko je založené na štandarde WWW konzorcia pre prevod XML jazyka na strane klienta)
* Projekt TEL-ME-MOR : Európska knižnica : Modulárne rozšírenia na sprostredkovanie online zdrojov
* Projekt EDL 
* CENL : Konferencia riaditeľov európskych národných knižníc
* Vyhlásenie EÚ o Európskej knižnici
* Vyhľadávacie okienko

Kategória:Kultúrna politika Európskej únie
Kategória:Knižnice v Európe
Kategória:Digitálne knižnice
Kategória:Národné knižnice